  Майя Бывальцева 15-тӥ пӧсьтолэзе Удмуртилэн делегациез Казахстанлэн шоркараз Нур-Султанэ бизнес-миссиен мынӥз. Делегациен улосвыл тӧро Александр Бречалов кивалтэ. Со сярысь улосвыл тӧролэн но кивалтэтлэн пресс-службазы ивортэ. Бизнес-миссилэн ужпумез Удмуртиысь но Казахстанысь промышленной предприятиослэсь машиностроение но электротехника, чугун сюреслы тӥрлык поттон удысын валче ужанэз паськытатон луиз. Озьы ик альтернативной дыкужым, лэсьтӥськон но чугун сюрес тӥрлык удысын выль технологиосты азинтон. Удмуртиысь 410 экспортёръёс пӧлысь 290-эз компаниос Казахстанэ вузъёссэс келяло. Со дыре ик асьмелэн валче ужанэз азинтыны трос ӧръёс вань на – электротележкаос, лифтъёс поттон, конденсаторъёс, радиаторъёс, музъемез юнматон понна лэсьтӥськон химия, озьы ик Казахстанлэсь туризм ласянь луонлыкъёссэ возьматон понна аспӧртэм амалъёс, кылсярысь, VR Александр Бречалов, Удмуртилэн тӧроезАлександр Бречалов верамъя, Казахстанэн вузбергатон кык арскын со 37 миллион 900 сюрсысь 52 миллион 300 сюрс доллларозь будӥз. Удмуртиысь кивалтэтлэн тӧроезлэн воштӥсез Михаил Хомич верамъя, Казахстан – Удмуртилэн матысен кунсьӧр партнёрез луэ но элькунысьтымы предприятиос понна куинь валтӥсь вузпӧръёс пылэ пыре, со валче ужанлы умой луонлыкъёс сётэ. Улосвыллэн делегацияз Удмуртиысь промышленной но IТ-предприятиос пыриськизы Нур-Султанысь Интустри паркын но «НК Казахстан Темир Жолы» акционер огазеяськонлэн предприятияз (Казахстан чугун сюресъёс) асьсэ вузъёссэс возьматӥзы Ижысь теплотехникая завод, Ижысь опытно-механической завод, «Элеконд» акционер огазеяськон, ПКФ «Сармат», «Электроиндустрия» огазеяськон, «Техновек» завод, Сарапулысь электрогенератор завод, Пилоттэк сӧзнэтъёс (ФИНКО), Boxglass но мукетъёсыз. Бизнес-миссия улсын Удмуртиысь предприятиослэн 140-лэсь трос пумиськонъёссы чакламын.  Тегъёс: Политика Ужбергатон Промышленность Удмуртия Казахстан АлександрБречалов  